ગુજરાતમાં ૮૦,૦૦૦ કરતાં વધુ સહકારી સંસ્થા છે, એમાં ૧૮ હજાર જેટલી દૂધઉત્પાદન સોસાયટી છે, જેને દુનિયા ‘અમૂલ પેટર્ન' તરીકે ઓળખે છે. ‘અમૂલ' એ ગુજરાતના ખેડૂતોનો વિશ્વાસ જીત્યો છે અને ‘અમૂલ'ની સહકારી ધોરણે ઉત્પન્ન થતી ‘મિલ્ક પ્રોડક્ટ્સ'ની ક્વોલિટીમાં લોકોને અપાર વિશ્વાસ છે. એટલે જ ‘અમૂલ બ્રાન્ડ' એ માત્ર એક પ્રોડક્ટ નથી, પણ એક મુવમેન્ટ છે. ખેડૂતોની આર્થિક સ્વતંત્રતાનું પ્રતિનિધિત્વ કરે છે. ‘અમૂલ' એ ખેડૂતો, માતાઓ-બહેનોને સ્વપ્ન જોવાની હિંમત આપી છે અને હા, જીવવાની આશા ઉજાગર કરી છે.